Държавен вестник, бр. 88, 2015 г., стр. 29

БРОЙ  88	
Д Ъ Р Ж А В Е Н  В Е С Т Н И К 	
СТР.  29  
а) екструдиране/текстуриране на всички 
основни видове влакна и прежди на база 
полиестер, полиамид, акрил или пропилен 
независимо от предназначението им, или
б) полимеризация (включително поликон-
дензация), когато е интегрирана в процеса 
на екструдиране предвид използваното обо-
рудване, или
в) всички спомагателни процеси, които са 
свързани с едновременното инсталиране на 
мощности за екструдиране/текстуриране от 
потенциалния бенефициер или от друго дру-
жество, принадлежащо към същата група, и 
които при конкретния вид стопанска дейност 
обикновено са интегрирани в тези мощности 
предвид използваното оборудване;
3. „транспортен сектор“ означава превоз 
на пътници с въздушен, морски, автомоби-
лен или железопътен транспорт и транспорт 
по вътрешни водни пътища или услугите по 
товарен превоз за чужда сметка или срещу 
възнаграждение; по-конкретно „транспор-
тен сектор“ означава следните дейности по 
NACE Rev. 2:
а) NACE 49: Сухопътен транспорт и тръбо-
проводен транспорт с изключение на NACE 
49.32 Таксиметрови превози, 49.42 Услуги по 
преместване, 49.5 Тръбопроводен транспорт;
б) NACE 50: Воден транспорт;
в) NACE 51: Въздушен транспорт с изклю-
чение на NACE 51.22 Космически транспорт;
4. „търговия със селскостопански продукт“ 
означава държане или излагане с цел продаж-
ба, предлагане за продажба, доставяне или 
пускане на пазара по друг начин с изключение 
на първата продажба от първичния произ-
водител на прекупвачи или преработватели, 
както и всяка една дейност по подготвяне на 
продукта за тази първа продажба; продаж-
бата от първичен производител на крайни 
потребители се счита за търговия, ако се 
осъществява в отделни помещения, предви-
дени за тази цел;
5. „първично селскостопанско производ-
ство“ означава производство на продукти на 
почвата и на животновъдството, изброени в 
приложение I към Договора, без да се извърш-
ват никакви по-нататъшни операции, с които 
се променя естеството на тези продукти;
6. „преработка на селскостопански про-
дукти“ означава всяка една операция върху 
селскостопански продукт, от която се по-
лучава също селскостопански продукт, с 
изключение на дейностите, осъществявани 
на място в земеделското стопанство, които 
са необходими за подготовката на животин-
ски или растителен продукт за първата му 
продажба; подготовка на продукцията за 
първа продажба включва една или комбина-
ция от дейности, свързани с почистването, 
подготовката за съхранение, съхранението, 
сортирането, маркирането, опаковането и 
транспортирането на земеделски продукти, 
доене, жътвата, прибирането и вършитбата 
на реколта и зърнени храни или опаковането 
на яйца и други сходни дейности;
7. „селскостопански продукт“ означава 
продукти, изброени в приложение I към 
Договора, с изключение на продукти на ри-
барството и аквакултурите, изброени в при-
ложение I към Регламент (ЕС) № 1379/2013 
на Европейския парламент и на Съвета от 
11 декември 2013 г.;
8. „въглища“ означава висококалорични, 
среднокалорични и слабокалорични въглища 
от категория А и В по смисъла на Междуна-
родната система за кодификация на въглищата, 
съставена от Икономическата комисия за 
Европа на ООН и пояснена в Решението на 
Съвета от 10 декември 2010 г. относно дър-
жавната помощ за улесняване на закриването 
на неконкурентоспособни въглищни мини.
§ 2в. (1) Инвестициите в дълготрайни 
материални и нематериални активи за 
създаването на ново предприятие, разши-
ряването на съществуващо предприятие/
дейност, диверсификация (разнообразява-
не) на производството на предприятието/
дейността с нови продукти или съществена 
промяна в цялостния производствен про-
цес на съществуващо предприятие/дейност 
по чл. 12, ал. 2, т. 1 ЗНИ се насърчават по 
реда на закона и този правилник, като се 
взема предвид понятието „establishment“ по 
смисъла на чл. 2, т. 49, буква „а“ от Регла-
мент (ЕС) № 651/2014, съответно понятието 
„стопански обект“ в официалния превод на 
български език на чл. 2, т. 49, буква „а“ от 
Регламент (ЕС) № 651/2014, при условие че то 
се отнася до инвестицията (инвестиционния 
проект) – обект на подпомагане.
(2) Понятията „enterprise“ и „undertaking“ 
по смисъла на чл. 2, т. 2, 18 и 24 от Регламент 
(ЕС) № 651/2014 със съответния им превод 
на български език като „предприятие“ и по-
нятието „undertaking“ по смисъла на чл. 3, 
параграф 2 от Регламент (ЕС) № 1407/2013 на 
Комисията от 18 декември 2013 г. относно 
прилагането на членове 107 и 108 от Дого-
вора за функционирането на Европейския 
съюз към помощта de minimis (ОВ, L 352 от 
24.12.2013 г.) със съответния му превод на 
български език като „предприятие“ се от-
насят за субекта, получаващ помощта, и се 
разграничават от понятието „предприятие“ 
по чл. 12, ал. 2, т. 1 ЗНИ, представляващо 
обекта на подпомагане.“
§ 48. В преходните и заключителните раз-
поредби се създава § 10в:
„§ 10в. С привеждането в съответствие 
на правилника с разпоредбите на Регламент 
(ЕС) № 651/2014 разпоредбите на глава първа, 
чл. 38 от глава пета, глава шеста, глава седма 
и глава седма „а“ са в сила и се прилагат 
до края на действието на Регламент (ЕС) 
№ 651/2014.“